RESOLUCIÓN do 21 de decembro de 2022 pola que se modifican certas ordes da Consellería de Facenda e Administración Pública.
Axencia Tributaria de Galicia — III. Outras disposicións — 30/12/2022

Mediante esta resolución modifícanse as ordes da consellería competente en materia de facenda que se relacionan a seguir:
1) A Orde da Consellería de Economía e Facenda, do 30 de xuño de 1992, pola que se aproba o modelo de autoliquidación das taxas da Comunidade Autónoma de Galicia e se establece a utilización de efectos timbrados para o pagamento das taxas por servizos administrativos de compulsa de documentos e de verificación de suficiencia e documentos acreditativos de lexitimación.
2) A Orde da Consellería de Economía e Facenda, do 29 de xuño de 1994, pola que se regula o procedemento de recadación voluntaria das taxas e prezos da Comunidade Autónoma de Galicia.
3) A Orde da Consellería de Facenda, do 27 de xaneiro de 2014, pola que se regula a subministración electrónica dos cartóns de bingo autorizados na Comunidade Autónoma de Galicia e a presentación e o pagamento electrónico da taxa fiscal sobre o xogo do bingo.
Así, en primeiro lugar modifícanse as ordes citadas nos números 1 e 2. Para unha adecuada aplicación das taxas e os prezos da Comunidade Autónoma de Galicia, a Orde da Consellería de Economía e Facenda, do 30 de xuño de 1992, pola que se aproba o modelo de autoliquidación das taxas da Comunidade Autónoma de Galicia e se establece a utilización de efectos timbrados para o pagamento das taxas por servizos administrativos de compulsa de documentos e de verificación de suficiencia e documentos acreditativos de lexitimación, codificou tanto as diferentes taxas como os servizos xestores que as aplican. Así mesmo, a Orde do 29 de xuño de 1994 pola que se regula o procedemento de recadación voluntaria das taxas e prezos da Comunidade Autónoma de Galicia recolle a codificación dos distintos prezos aprobados na Comunidade Autónoma.
Ao longo do ano promulgáronse unha serie de normas que viñeron crear ou modificar os servizos xestores e as tarifas existentes, razón pola que cómpre revisar as codificacións recollidas nas ordes citadas. Por outra banda, regulouse o pagamento, mediante transferencia bancaria e xiro postal, de débedas cuxa xestión recadatoria ten encomendada a Axencia Tributaria de Galicia, polo que é necesario actualizar a mención que se fai ao lugar do pagamento nos modelos de ingreso.
As normas que motivan as modificacións son as que se citan a seguir:
1) Decreto 58/2022, do 15 de maio, polo que se establece a estrutura orgánica da Xunta de Galicia.
2) Decreto 72/2022, do 25 de maio, polo que se establecen os órganos superiores e de dirección dependentes da Presidencia da Xunta de Galicia.
3) Decreto 73/2022, do 25 de maio, polo que se fixa a estrutura orgánica das vicepresidencias e das consellerías da Xunta de Galicia.
4) Lei de medidas fiscais e administrativas da Comunidade Autónoma de Galicia.
5) Orde do 7 de setembro de 2022, pola que se fixan os prezos privados do servizo de matadoiro móbil de Galicia.
6) Orde da Consellería de Facenda e Administración Pública, do 12 de abril de 2022, pola que se regula o pagamento, mediante transferencia bancaria e xiro postal, de débedas cuxa xestión recadatoria ten encomendada a Axencia Tributaria de Galicia.
O parágrafo segundo da disposición adicional da Orde do 30 de xuño de 1992 e a disposición adicional terceira da Orde do 29 de xuño de 1994 autorizan a persoa titular da Dirección da Axencia Tributaria de Galicia para actualizar os anexos das ordes citadas.
En segundo lugar, cómpre modificar a orde citada no número 3. A Lei de medidas fiscais e administrativas da Comunidade Autónoma de Galicia regula no seu artigo 7 unha bonificación do tipo de gravame da taxa fiscal sobre o xogo do bingo, de xeito que, nas modalidades do xogo do bingo diferentes ao bingo electrónico, o suxeito pasivo poderá aplicar o tipo de gravame do 30 % en cada período impositivo no cal mantivese o emprego con respecto ao exercicio 2022.
O modelo 043, de autoliquidación da taxa fiscal sobre o xogo. Bingo, está recollido no anexo V da Orde da Consellería de Facenda, do 27 de xaneiro de 2014, pola que se regula a subministración electrónica dos cartóns de bingo autorizados na Comunidade Autónoma de Galicia e a presentación e o pagamento electrónico da taxa fiscal sobre o xogo do bingo.
A disposición adicional quinta desta orde autoriza a Dirección da Axencia Tributaria de Galicia para modificar ou actualizar mediante resolución publicada no
Diario Oficial de Galicia
os anexos das propias ordes, cando sexa preciso como consecuencia da modificación das normas legais ou regulamentarias ou como consecuencia dos avances tecnolóxicos, os cambios de sistemas ou calquera outra circunstancia que precise a correspondente plasmación nos modelos aprobados ou nas normas ou especificacións técnicas aprobadas polos ditos anexos.
Por todo iso, e en virtude do parágrafo segundo da disposición adicional da Orde do 30 de xuño de 1992, da disposición adicional terceira da Orde do 29 de xuño de 1994 e da disposición adicional quinta da Orde da Consellería de Facenda, do 27 de xaneiro de 2014,
Primeiro. Actualizar o anexo V da Orde da Consellería de Economía e Facenda, do 30 de xuño de 1992, do xeito seguinte:
Segundo. Actualizar o anexo VI da Orde da Consellería de Economía e Facenda, do 30 de xuño de 1992, do xeito seguinte:
A) Engadindo os códigos relacionados a seguir, de maneira que se insiran no lugar que lles corresponda segundo a orde preestablecida:
B) Modificando os códigos seguintes:
C) Eliminando os códigos seguintes:
Terceiro. Actualizar o anexo VII da Orde da Consellería de Economía e Facenda, do 30 de xuño de 1992, que queda como segue:
Banco Santander
Banco Sabadell
BBVA
Targobank
Evo Banco
Abanca
Ibercaja
Caixabank
Caixa Rural Galega
Caja Rural Zamora
Cuarto. Actualizar o modelo 731 contido no anexo VIII da Orde da Consellería de Economía e Facenda, do 30 de xuño de 1992, que é substituído polo modelo que figura no anexo I desta resolución:
Quinto. Actualizar o anexo I da Orde da Consellería de Economía e Facenda, do 29 de xuño de 1994, engadindo o seguinte código:
365100 Servizo de matadoiro móbil
Sexto. Modificar as instrucións contidas no bloque denominado Autoliquidación do modelo 043, que figura no anexo V da Orde da Consellería de Facenda, do 27 de xaneiro de 2014, pola que se regula a subministración electrónica dos cartóns de bingo autorizados na Comunidade Autónoma de Galicia e a presentación e o pagamento electrónico da taxa fiscal sobre o xogo do bingo, que quedan redactadas do seguinte xeito:
«O recadro (2) Tipo de gravame e (3) Total terán o seguinte contido:
Tipo de gravame (2): neste recadro o obrigado tributario escollerá entre os tipos de gravame vixentes na data de devindicación.
Total (3): neste recadro consignarase o resultado de aplicar o tipo de gravame escollido (2) sobre a base impoñible acumulada desde a data de devindicación ata a fin do período a que se refire a declaración (1)».
Sétimo. Esta resolución entrará en vigor o día 1 de xaneiro de 2023.
Santiago de Compostela, 21 de decembro de 2022